CELEX: 62021CN0811
Language: et
Date: 2021-12-20 00:00:00
Title: Kohtuasi C-811/21: Eelotsusetaotlus, mille on esitanud Audiencia Provincial de Barcelona (Hispaania) 20. detsembril 2021 – Banco Bilbao Vizcaya Argentaria, SA versus TB ja UK

30.5.2022   
            
            
               ET
            
            
               Euroopa Liidu Teataja
            
            
               C 213/19
            
         
      Eelotsusetaotlus, mille on esitanud Audiencia Provincial de Barcelona (Hispaania) 20. detsembril 2021 – Banco Bilbao Vizcaya Argentaria, SA versus TB ja UK
      (Kohtuasi C-811/21)
      (2022/C 213/25)
      Kohtumenetluse keel: hispaania
      
         Eelotsusetaotluse esitanud kohus
      
      Audiencia Provincial de Barcelona
      
         Põhikohtuasja pooled
      
      
         Hageja: Banco Bilbao Vizcaya Argentaria, SA
      
         Kostjad: TB ja UK
      
         Eelotsuse küsimused
      
      
                  1.
               
               
                  Kas hagi puhul, mille eesmärk on panna maksma ebaõiglase lepingutingimuse (millega kohustatakse laenusaajat kandma lepingu vormistamisega seotud kulud) tühisuse tuvastamisest tulenev tagasitäitmisnõue, on direktiivi 93/13 (1) artikli 6 lõikega 1 ning artikli 7 lõikega 1 kooskõlas kehtestada hagi esitamise aegumistähtajaks 10 aastat alates sellest, kui lepingutingimuse kohaldamine lakkab viimase makse tasumisega ehk hetkest, mil tarbija saab teada ebaõigluse tingivatest asjaoludest, või on vajalik, et tarbija omaks täiendavat teavet asjaolude õigusliku kvalifikatsiooni kohta?
                  Kui asjaolude õigusliku kvalifikatsiooni kohta teabe omamine on vajalik, siis kas aegumistähtaja arvestuse alguseks peab olema olemas lepingutingimuse tühisuse küsimuses väljakujunenud kohtupraktika või võib liikmesriigi kohus võtta arvesse muid asjaolusid?
               
            
                  2.
               
               
                  Kui tagasinõudehagi esitamiseks on pikk 10-aastane aegumistähtaeg, siis millisel hetkel peab tarbija olema teadlik ebaõiglasest lepingutingimusest ja talle direktiivist tulenevatest õigustest – kas enne aegumistähtaja kulgema hakkamist või enne tähtaja möödumist?
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).